[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000012", "text": "Cysylltu a\u0302 ni mewn digwyddiad."}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000017", "text": "Darganfyddwch mwy am bwy ydym ni a beth rydym yn gwneud."}, {"text_idx": "#000018", "text": "Drwy annog ein staff a myfyrwyr i'n cynorthwyo ni i fod yn fwy cynaliadwy a datblygu ein ffocws amgylcheddol."}, {"text_idx": "#000019", "text": "Y Gweithgor Ymgynghorol ar Gynaliadwyedd yn cyfarfod bob chwarter i adolygu materion amgylcheddol a bwrw ymlaen a'n cynlluniau ar gyfer y maes hwn."}, {"text_idx": "#000020", "text": "Rydym yn cynnwys staff a myfyrwyr ym mhob ardal o'r agenda gynaliadwyedd, ac yn fuan byddem yn lansio fforwm ar-lein a\u0302r gyfer staff a myfyrwyr i drafod a rhannu syniadau ac awgrymiadau."}, {"text_idx": "#000021", "text": "Os ydych wedi sylwi ar rywbeth, dim ots pa mor fawr neu fach, a allai gynorthwyo i wneud y Brifysgol yn fwy cynaliadwy, cysylltwch os gwelwch yn dda.Anfonwch e-bost at energy&sustainability@glyndwr.ac.uk i gynorthwyo gyda llywio ein polisi\u0308au a'n gweithdrefnau."}, {"text_idx": "#000022", "text": "Bu staff a myfyrwyr yn helpu i blannu dros 100 o goed ar barc Lincoln Close eleni, fel rhan o\u2019n Hwythnos Go Green. Os hoffech chi wneud ychydig o blannu, cysylltwch a\u0302 ni @woodlandtrust @coedcadwcymru Woodland Trust Cymru"}, {"text_idx": "#000024", "text": "Rydym wedi bod yn darparu gorsafoedd dw\u0302r yfed am ddim ers nifer o flynyddoedd ond mewn ymgais i hyrwyddo ein gorsafoedd ac annog pobl i'w defnyddio, rydym bellach yn rhan o'r ap Refill ac mae ein gorsafoedd ail-lenwi a\u0302 dw\u0302r am ddim ar draws ein campysau wedi'u cofnodi gyda nhw."}, {"text_idx": "#000026", "text": "Rydym yn gweithio gyda Plastic Free Wrecsam i adeiladu cymuned heb blastig. Er mwyn dod yn rhydd o blastig mae angen i ni ddileu o leiaf dair eitem blastig un defnydd a gweithio tuag at ddileu mwy. Hyd yn hyn mae gennym ni;"}, {"text_idx": "#000028", "text": "\"Gwneud cerbydau\u2019r brifysgol yn rhai trydan\""}, {"text_idx": "#000029", "text": "Mae cerbydau trydan newydd wedi cael eu cyflwyno yn rhan o gyfres o brosiectau datgarboneiddio, economi gwyrdd a Seilwaith dysgu digidol yn y brifysgol. Mae\u2019r fflyd trydan hwn yn cynnwys dau fws mini Vauxhall Vivaro e-life, dau gerbyd cynnal a chadw Nissan e-NV200, dau gar cronfa Nissan Leaf i staff a cherbyd cyfleustodau ar y safle. Mae mannau gwefru cerbydau trydanol ym maes parcio ymwelwyr Plas Coch, mannau gwefru ar gyfer bysus mini/cerbydau cynnal a chadw ger adeilad Undeb y Myfyrwyr, a man gwefru arall ar gampws Regent Street. Mae mannau gwefru cyflym hefyd wedi\u2019u gosod yng nghampysau Llaneurgain a Llanelwy."}, {"text_idx": "#000030", "text": "\"Annog bywyd gwyllt ar y campws\""}, {"text_idx": "#000031", "text": "Mae PGW wedi cofrestru i ddod yn Gampws Cyfeillgar i Ddraenogod. Rydym yn gweithio'n agos gyda'n myfyrwyr ac wedi sefydlu Grw\u0302p Campws Cyfeillgar i Ddraenogod sy'n gweithio tuag at annog draenogod a bywyd gwyllt arall ar y safle. Roeddem yn falch i glywed, ym mis Chwefror, derbyniodd y Brifysgol statws Campws Cyfeillgar i Ddraenogod Efydd. Rydym wedi gosod offer arolygu draenogod yn yr Ardd Gwyddoniaeth - twnnel gydag ychydig o bapur carbon maent yn cerdded arno fel eich bod yn gweld argraff o'u pawennau. Pan gafodd yr ardd ei hadeiladu, roedd hefyd yn cynnwys \"priffordd draenog\" sef ychydig o dyllau yn y ffens gallent fynd trwy i ymuno'r llefydd gwyrdd i gyd."}, {"text_idx": "#000033", "text": "Mae'r Brifysgol wedi gwneud ymrwymiad i fewnosod Cod Ymarfer Cyflogaeth Foesegol mewn Cadwynau Cyflenwi Llywodraeth Cymru sydd a\u0302'r nod i bob sefydliad sector cyhoeddus a phrifysgol yng Nghymru ymrwymo i ystod o arferion cyflogi moesegol, gan gynnwys ystyried rhoi'r Cyflog Byw y Living Wage Foundation fel isafswm i'r holl staff; ac annog eu cyflenwyr i wneud yr un fath."}, {"text_idx": "#000036", "text": "Mae'r adran Ystadau wedi gosod ffynnon ddw\u0302r newydd yn darparu dw\u0302r tap ac mae wedi'i lleoli ar lawr cyntaf Bloc B ar Gampws Wrecsam.Mae'r ffynnon yn cyflwyno sawl mantais:"}, {"text_idx": "#000037", "text": "Lleihau gwastraff plastig o boteli un defnydd\nMynediad haws at ddw\u0302r yfed i Bloc B a defnyddwyr eraill y brifysgol\nLleihau'r risg o wastraff yn cael ei ollwng ar y Campws"}, {"text_idx": "#000038", "text": "Mae prosiect dan law staff, Claire Doran, Fiona Begg a Kim Johnson i wella mannau wedi'u plannu o gwmpas campysau ac annog mwy o fywyd gwyllt wedi dechrau yn yr ardal decin yn y cwad ar gampws Wrecsam a'r tu allan i'r prif adeiladau ar Gampws Llaneurgain. Ariennir y prosiect yn rhannol gan Weithgor Gweithredu Cynaliadwyedd (SAWG) PGW a chafodd planhigion eraill eu rhoi gan staff, myfyrwyr a Dan Rose. Gwnaethant gais am y cyllid drwy SAWG a chawsant \u00a3200 a gafodd ei wario ar amrywiaeth o blanhigion, potiau a chompost. Cawsant gymorth gan Hyrwyddwyr Gwyrdd PGW am fore o blannu. Dywedodd Claire \"Ein gobaith yw ysbrydoli aelodau eraill o staff i ddechrau prosiectau sy'n ymwneud a\u0302 chynaliadwyedd y gall myfyrwyr a staff elwa ohonynt.\""}, {"text_idx": "#000040", "text": "\"Gwella ailgylchu yn y brifysgol\""}, {"text_idx": "#000041", "text": "Ni wnaeth y cyfnod cloi atal ein gwaith i leihau ein heffaith amgylcheddol a dros yr Haf, roeddem yn llwyddiannus i ddiogelu cyllid gan Gronfa Economi Gylchol Llywodraeth Cymru. Mae'r gronfa yn anelu i fwrw ymlaen gyda nodau Llywodraeth Cymru i ddod yn Economi Gylchol drwy weithio i waredu plastig defnydd sengl, blaenoriaethu prynu cynnwys deunydd cynaliadwy, wedi'i ailgynhyrchu neu ailgylchu, gwneud defnydd mwy effeithlon allan o'n bwyd ac i ddod yn arweinydd byd-eang mewn ailgylchu - mae ar hyn o bryd yn #3 ar draws y byd!"}, {"text_idx": "#000042", "text": "Defnyddir y cyllid grant i dargedu cynyddu cyfradd ailgylchu i o leiaf 50% drwy:"}, {"text_idx": "#000043", "text": "Darparu biniau safonol ar waha\u0302n ar draws y campysau i gyd\nDefnyddio biniau bwyd i wahanu gwastraff bwyd o ffrydiau gwastraff eraill\nDatblygu rhaglen cyfathrebu i hysbysu am ailgylchu i bobl yn y Brifysgol a'r cyd-destun economi gylchol ehangach."}, {"text_idx": "#000044", "text": "\"Annog mwy o gyfraniad gan staff lefel uwch i hyrwyddo digwyddiadau ac ymgyrchoedd cynaliadwy\""}, {"text_idx": "#000046", "text": "\u201cCreu mannau gwyrdd newydd a gwella'r rhai sydd eisoes yn bodoli. Eu gwneud yn fannau neu lefydd dysgu cymdeithasol yn yr awyr agored lle gall myfyrwyr a staff ymlacio yn ystod amser cinio etc.\""}, {"text_idx": "#000047", "text": "Llwyddodd Techniquest Glyndw\u0302r i gael oddeutu \u00a334K o gyllid i drawsnewid ardal adfeiliedig a gwag o dir yng nghefn yr adeilad LEIS a ddefnyddir gan y Ganolfan Wyddoniaeth boblogaidd ar Gampws Plas Coch y Brifysgol. Mae'r Ardd Wyddoniaeth yn cynnig cyfuniad o fannau wedi'u plannu a nodweddion megis arwynebau sy'n addas i gadeiriau olwyn, gwelyau uchel a llyn, ardal gompostio a nifer o gyfarpar sy'n gweithio sy'n dangos y prif thema\u0302u gwyddonol ynghlwm a\u0302 Bioamrywiaeth, Ynni Adnewyddadwy ac Ailgylchu."}, {"text_idx": "#000049", "text": "Mae'n ofynnol i'n myfyrwyr Blwyddyn Sylfaen, ym mhob pwnc ar draws y Brifysgol bellach, gwblhau modiwl ar sail Materion Cyfoes lle ca\u0302nt gyfle i astudio a thrafod pynciau megis newid hinsawdd ac addasu genetig."}, {"text_idx": "#000051", "text": "Rydym wedi datblygu gwaith ar y cyd a\u0302 Flintshare, y grw\u0302p tyfu dan arweiniad cymuned a chymdeithasau PGW, y Gymdeithas Amgylcheddol (BotSoc gynt) a ZooSoc Campws Llaneurgain. Gall staff a myfyrwyr gymryd rhan a dysgu am blannu gwahanol hadau, chwynnu, trawsblannu a rheoli pla\u0302u. Byddwch yn datblygu dealltwriaeth ymarferol o dechnegau garddwriaeth drwy ddeall sut i wneud compost, palu gwelya\u0302u, yn ogystal ag ennill gwybodaeth ynghylch gwahanol blanhigion, pryfed a'r ecosystem."}, {"text_idx": "#000052", "text": "\"Lleihau parcio ceir ac annog/ysgogi a chefnogi'n weithredol y defnydd o drafnidiaeth gyhoeddus leol a chynlluniau beicio/cerdded i'r gwaith.\""}, {"text_idx": "#000054", "text": "Mae gwybodaeth yngly\u0302n a\u0302 sut i gyrraedd y campws gan ddefnyddio trafnidiaeth gyhoeddus ar ein tudalen Teithio Cynaliadwy. Mae PGW yn cynnig trafnidiaeth i'w defnyddio gan fyfyrwyr a staff i deithio rhwng campysau yn ystod y tymor, a gallwch archebu lle drwy northophelpline@glyndwr.ac.uk"}, {"text_idx": "#000055", "text": "Rydym hefyd yn darparu beiciau i fyfyrwyr a staff eu llogi i fynd o gwmpas bob campws. Ar hyn o bryd mae 18 beic ar gael i'w llogi a gellir eu llogi am hyd at 7 diwrnod ar y tro."}, {"text_idx": "#000056", "text": "PoblYmgyrch a mentrauProsiectauCyfrifoldebauPolisi\u0308au a dogfennauCynaliadwyedd mewn addysgRheoli carbonDywedoch chi gwnaethom ni"}, {"text_idx": "#000058", "text": "Dysgwch am ein campysau a'n cyfleusterau"}]